CELEX: 62014CN0047
Language: et
Date: 2014-01-30 00:00:00
Title: Kohtuasi C-47/14: Eelotsusetaotlus, mille on esitanud Hoge Raad der Nederlanden (Madalmaad) 30. jaanuaril 2014 – Holterman Ferho Exploitatie BV jt versus F. L. F. Spies von Büllesheim

7.4.2014   
            
            
               ET
            
            
               Euroopa Liidu Teataja
            
            
               C 102/20
            
         Eelotsusetaotlus, mille on esitanud Hoge Raad der Nederlanden (Madalmaad) 30. jaanuaril 2014 – Holterman Ferho Exploitatie BV jt versus F. L. F. Spies von Büllesheim
   (Kohtuasi C-47/14)
   2014/C 102/29
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitajad: Holterman Ferho Exploitatie BV, Ferho Bewehrungsstahl GmbH, Ferho Vechta GmbH ja Ferho Frankfurt GmbH
   
      Vastustaja kassatsioonimenetluses: F. L. F. Spies von Büllesheim
   
      Eelotsuse küsimused
   
   
               1.
            
            
               Kas määruse (EÜ) nr 44/2001 (1) II peatüki 5. jao (artiklid 18–21) sätteid tuleb tõlgendada nii, et sellises asjas nagu käesolev, kus äriühing ei heida kostjale ette mitte ainult äriühingu juhatuse liikme ülesannete mittenõuetekohast täitmist või lepinguvälise kahju tekitamist, vaid sellest sõltumatult ka tahtlust või teadlikku ettevaatamatust kostja ja äriühingu vahel sõlmitud töölepingu täitmisel, ei luba need sätted kohaldada sama määruse artikli 5 punkti 1 alapunkti a või artikli 5 punkti 3?
            
         
               2.
            
            
               
                           a)
                        
                        
                           Kas juhul, kui esimesele küsimusele tuleb vastata eitavalt, tuleb määruse (EÜ) nr 44/2001 artikli 5 punkti 1 alapunktis a sisalduvat mõistet „lepingutega seotud asjades” tõlgendada nii, et see hõlmab ka sellist juhtumit nagu käesolev, kus äriühing heidab äriühingu juhatuse liikmena tegutsevale isikule ette äriühinguõigusest tulenevate ülesannete nõuetekohase täitmise kohustuse rikkumist?
                        
                     
                           b)
                        
                        
                           Kas juhul, kui teise küsimuse alaküsimusele a tuleb vastata jaatavalt, tuleb määruse (EÜ) nr 44/2001 artikli 5 punkti 1 alapunktis a sisalduvat mõistet „[koht], kus [täideti või tuleb] täita asjaomane kohustus” tõlgendada nii, et sellega on mõeldud kohta, kus juhatuse liige täitis või pidi täitma talle äriühinguõigusest tulenevaid ülesandeid ning mis on tavaliselt asjaomase äriühingu juhatuse asukoht või peamise äritegevuse koht viidatud määruse artikli 60 lõike 1 punkti b või c tähenduses?
                        
                     
         
               3
            
            
               
                           a)
                        
                        
                           Kas juhul, kui esimesele küsimusele tuleb vastata eitavalt, tuleb määruse (EÜ) nr 44/2001 artikli 5 punktis 3 sisalduvat mõistet „lepinguväline kahju” tõlgendada nii, et see hõlmab ka sellist juhtumit nagu käesolev, kus äriühing heidab äriühingu juhatuse liikmena tegutsevale isikule ette äriühinguõigusest tulenevate ülesannete mittenõuetekohast täitmist või lepinguvälise kahju tekitamist?
                        
                     
                           b)
                        
                        
                           Kas juhul, kui kolmanda küsimuse alaküsimusele a tuleb vastata jaatavalt, tuleb määruse (EÜ) nr 44/2001 artikli 5 punktis 3 sisalduvat mõistet „[koht], kus kahjustav sündmus on toimunud või võib toimuda” tõlgendada nii, et sellega on mõeldud kohta, kus juhatuse liige täitis või pidi täitma talle äriühinguõigusest tulenevaid ülesandeid ning mis on tavaliselt asjaomase äriühingu juhatuse asukoht või peamise äritegevuse koht viidatud määruse artikli 60 lõike 1 punkti b või c tähenduses?
                        
                     
         
      (1)  Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT 2001, L 12, lk 1; ELT eriväljaanne 19/04, lk 42).